यह 47-वर्षीय ग्राहक उस समय शॉपिंग कर रहा था जब रैटल-स्नेक उन पर झपटा.मिका क्रेग के हाथ पर गंभीर सूजन आने पर उनका अस्पताल में उपचार कराया गया.वॉलमार्ट ने इसके लिए माफी मांगते हुए कहा है कि वह इसकी जांच कर रहे हैं कि यह सांप इस स्टोर में कैसे दाखिल हुआ.इस शॉपिंग चेन के प्रवक्ता केयला वेलिंग ने कहा, ''इस समय यह इस तरह की इकलौती घटना प्रतीत होती है. हम पेस्ट प्रबंधक दल के साथ काम कर रहे हैं जो सारी इमारत की सफाई कर रहा है ताकि रैटलस्नेक की कोई और घटना न हो.''एक अन्य ग्राहक मारिया गेफ्रे ने रॉयटर्स समाचार एजेंसी से कहा कि यह सांप कम से कम एक फुट लंबा था.क्रेग ने कहा कि सांप ने उन पर उस समय हमला किया जब उन्होंने उसे एक छड़ी समझते हुए पीछे धकेलना चाहा.वे अपने गांजे के पौधों के लिए वहां खरीदारी करने गए थे. क्रेग के अनुसार उनके पास इसे उगाने की अनुमति है.